După mai multe episoade dramatice și momente de decădere morală și socială, Fulgy a încercat să-și reabiliteze imaginea și să înceapă o viață nouă. Pentru a sta cât mai departe de anturajul care a avut o influență negativă asupra lui, fiul Clejanilor a fost nevoit să ia niște decizii radicale. Tânărul a dezvăluit cu ce se ocupă în prezent, dar și care este motivul pentru care nu mai locuiește în România.
De câțiva ani, Fulgy, pe numele său real Manole Dan Constantin Fulgeras, fiul cel mic al Clejanilor, a avut tot felul de probleme cu legea. Nu de puține ori a ajuns în fața judecătorilor – fiind implicat în mai multe scandaluri, însă acum – la 26 de ani – tânărul a decis să rupă șirul ghinioanelor și să înceapă o nouă viață.
Fiul Vioricăi și al lui Ioniță din Clejani are planuri mari pentru viitorul lui, iar primul pas a fost să se mute din România. Prin urmare, Fulgy a decis să se meargă în Dubai – pentru următorii 3 ani – și să urmeze cursurile unei prestigioase universități de muzică și media, unde este și bursier.
„Având în vedere sutele și miile de întrebări legate de viața mea profesională și viața mea personală, mă simt dator să vă fac acest videoclip și să vă răspund la următoarele întrebări. Unde sunt? M-am mutat în Dubai. Pentru următorii 3 ani studiez aci, la cea mai mare universitate de muzică și media, sunt bursier, iar pentru mine acest pas este prima ușă către drumul meu profesional.
Nu mai locuiesc în România, nu mai cânt alături de familia mea și vă rog frumos să dați share, să apreciați acest videoclip, ca să ajungă la urechile tuturor oamenilor care sunt curioși, iar eu să nu mai fiu stresat cu aceleași întrebări, să dau aceleași răspunsuri. Vă mulțumesc frumos, sănătate mult la toată lumea și ce să vă spun? Dumnezeu cu voi”, a fost mesajul pe care Fulgy l-a transmis în mediul online.
Se poate spune că Fulgy a fost nevoit să devină mai responsabil – cel puțin în ceea ce privește viitorul său profesional și personal – fără ajutorul părinților, care au stat tot timpul în umbra sa, iar acum, pas cu pas, o ia de la zero în Emiratele Unite Arabe. Recent, fiul Clejanilor s-a mândrit cu încă o reușită în viața sa: a obținut permisul de conducere. Tânărul a împărtășit vestea cu fanii de pe Instagram.
”Am luat permisul de conducere. Încă un succes pe listă”, a scris Fulgy pe Instagram.
Pe lângă faptul că a reușit să depășească anumite probleme pe care le-a avut în România, decizia surprinzătoare de a pleca din România i-a luat prin surprindere pe părinții lui. Viorica și Ioniță din Clejani au făcut tot ceea ce a fost omenesc pentru fiul lor – ca să revină pe drumul cel bun, iar acum munca lor le este răsplătită. Cei doi părinți sunt tare mândri de reușitele copilului lor, mai ales că inițiativa de a se muta în Dubai a venit chiar din partea lui Fulgy.
„Despre fiul meu s-a scris numai de rău, dar nu mulți știu că el este un muzician foarte talentat, a studiat pian și chitară clasică, are numeroase premii muzicale, în lume, de excelență. Se află în prezent în Dubai, la un prestigios institut, unde se va perfecționa în domeniul video, film, muzică de film.
Vrea să lucreze în această zonă, să devină unul dintre cei mai buni din lume. Fulgy are auz absolut, a trăit și a învățat de la mari muzicieni. Cursurile durează trei ani, va locui acolo, în acest timp. Viorica se bucură enorm, mai ales că a fost alegerea lui să plece în Dubai”, a spus Ioniță de la Clejani, conform Playtech.